Ilgys (Švenčionių r., Švenčionių sen., Stanislavavo km.)
Ilgys – ežeras rytų Lietuvoje, Švenčionių rajone, Švenčionių seniūnijoje, 10,5 km į šiaurės rytus nuo Švenčionių. Įeina į Sirvėtos regioninį parką. Ilgis šiaurės – pietų kryptimi 1,07 km, plotis iki 0,31 km. Altitudė 205,8 m. Krantai stačiašlaičiai, apaugę medžiais ir krūmais. Pakrantėse plyti dirbami laukai ir pievos, iš šiaurės prieina Bruktiškės miškas. Per Ilgį iš pietų į šiaurę iš Šiaurio ežero į Možerio ežerą teka Mažežerio upelis (Švento ežero baseinas). Prie Ilgio įsikūrę kaimai: Adomiškė, Petruškos, kiek toliau į pietus – Stanislavavas.